Document ID: 31988R2600

KOMISSION ASETUS (ETY) N:o 2600/88,
annettu 17 päivänä elokuuta 1988,
tiettyjen interventioelinten hallussaan pitämien yhteisössä jalostettavaksi tarkoitettujen naudanlihojen myynnistä asetuksessa (ETY) N:o 2539/84 määriteltyä menettelyä noudattaen ja asetuksen (ETY) N:o 2294/88 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68(1), sellaisena kuin se on viimeksi muutettuna asetuksella (ETY) N:o 2248/88(2), ja erityisesti sen 7 artiklan 3 kohdan,
sekä katsoo, että
interventioelinten hallussaan pitämien jäädytettyjen naudanlihojen tiettyjä myyntejä koskevista erityisistä yksityiskohtaisista säännöistä 5 päivänä syyskuuta 1984 annetussa komission asetuksessa (ETY) N:o 2539/84(3), sellaisena kuin se on muutettuna asetuksella (ETY) N:o 1809/87(4), säädetään mahdollisuudesta soveltaa kaksivaiheista menettelyä interventiovarastosta lähtöisin olevien naudanlihojen myyntiin,
tietyt interventioelimet pitävät hallussaan merkittäviä luullisen naudanlihan varastoja; ottaen huomioon korkeat varastointikustannukset olisi vältettävä varastointiajan pitkittämistä; nykyisessä markkinatilanteessa on mahdollista myydä nämä lihat jalostettavaksi yhteisössä,
tämä myynti olisi aloitettava komission asetusten (ETY) N:o 2539/84, (ETY) N:o 569/88(5), sellaisena kuin se on viimeksi muutettuna asetuksella (ETY) N:o 2415/88(6), ja komission asetuksen (ETY) N:o 2182/77(7), sellaisena kuin se on viimeksi muutettuna asetuksella (ETY) N:o 3988/87(8), mukaisesti antamalla samanaikaisesti tiettyjä tarpeellisia poikkeussäännöksiä erityisesti kyseessä olevien tuotteiden käyttötarkoituksen vuoksi,
komission asetus (ETY) N:o 2294/88(9) olisi kumottava, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1 On myytävä seuraavat määrät naudanlihaa yhteisössä jalostettavaksi:
- noin 1 000 tonnia luullista Belgian interventioelimen hallussaan pitämää ennen 1 päivää lokakuuta 1986 ostettua lihaa,
- noin 3 500 tonnia luullista Irlannin interventioelimen hallussaan pitämää ennen 1 päivää marraskuuta 1986 ostettua lihaa,
- noin 1 000 tonnia luullista Alankomaiden interventioelimen hallussaan pitämää ennen 1 päivää lokakuuta 1986 ostettua lihaa,
- noin 500 tonnia luullista Yhdistyneen kuningaskunnan interventioelimen hallussaan pitämää ennen 31 päivää joulukuuta 1987 ostettua lihaa.
2 Edellä 1 kohdassa tarkoitetut interventioelimet myyvät ensisijaisesti pisimpään varastoidut lihat.
3 Myynti tapahtuu asetuksen (ETY) N:o 2539/84, asetuksen (ETY) N:o 569/88, asetuksen (ETY) N:o 2182/77 ja tämän asetuksen säännösten mukaisesti.
4 Asetuksen (ETY) N:o 2539/84 3 artiklan 1 kohdassa tarkoitetut laadut ja vähimmäishinnat on ilmoitettu liitteessä I.
5 Ainoastaan ne tarjoukset, jotka saapuvat kyseisille interventioelimille viimeistään 23 päivänä elokuuta 1988 kello 12:een mennessä, otetaan huomioon.
6 Asianomaiset saavat määriin sekä tuotteiden varastointipaikkoihin liittyvää tietoa liitteessä II ilmoitetuista osoitteista.
2 artikla
1 Poiketen siitä, mitä asetuksen (ETY) N:o 2182/77 3 artiklan 1 ja 2 kohdassa säädetään, ostotarjous tai tarvittaessa ostohakemus:
a) on voimassa ainoastaan, jos sen esittäjä on luonnollinen henkilö tai oikeushenkilö, joka on vähintään 12 kuukautta toiminut naudanliha-alan tuotteita valmistavassa teollisuudessa ja joka on kirjattu jonkun jäsenvaltion julkiseen rekisteriin;
b) ostotarjoukseen tai -hakemukseen on liitettävä:
- hakijan kirjallinen sitoumus, jossa tämä ilmoittaa jalostavansa lihat asetuksen (ETY) N:o 2182/77 1 artiklan 1 kohdassa eritellyiksi tuotteiksi saman asetuksen 5 artiklan 1 kohdassa tarkoitetussa määräajassa,
- tarkka selvitys laitoksesta tai laitoksista, jossa ostetut lihat jalostetaan.
2 Edellä 1 kohdassa tarkoitetut hakijat voivat antaa edustajalle tehtäväksi ostamiensa tuotteiden toimituksen hyväksymisen. Tällöin edustaja esittää edustamiensa hakijoiden ostotarjoukset tai tarvittaessa ostohakemukset.
3 Edellä olevissa kohdissa tarkoitetut ostajat ja edustajat saattavat ajan tasalle kirjanpidon, josta voidaan todeta tuotteiden määräpaikka ja käyttötarkoitus, erityisesti ostettujen ja jalostettujen tuotteiden määrien vastaavuuden varmistamiseksi.
3 artikla
Korvataan asetuksen (ETY) N:o 2539/84 6 artiklassa tarkoitettu haltuunottoa koskeva kahden kuukauden määräaika yhden kuukauden määräajalla.
4 artikla
1 Asetuksen (ETY) N:o 2539/84 5 artiklan 1 kohdassa säädetty vakuuden määrä vahvistetaan 5 ecuun 100 kilogrammalta.
2 Asetuksen (ETY) N:o 2539/84 5 artiklan 3 kohdan a alakohdassa säädetty vakuuden määrä vahvistetaan 125 ecuun 100 kilogramman 1 artiklan 1 kohdassa tarkoitettujen takaneljännesten osalta, jotka on tarkoitettu asetuksen (ETY) N:o 2182/77 1 artiklan 1 kohdassa tarkoitettujen tuotteiden valmistukseen.
5 artikla
Tässä asetuksessa 100 kilogrammaa luullista takaneljännestä vastaa 64 kilogrammaa luutonta lihaa sisäfileen ja selkäfileen poistamisen jälkeen.
6 artikla
Kumotaan asetus (ETY) N:o 2294/88.
7 artikla
Tämä asetus tulee voimaan 23 päivänä elokuuta 1988.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä elokuuta 1988.

Labels: 3
17